Didysis Kaimanas

Didysis Kaimanas () – didžiausia iš trijų Kaimanų salų (JK užjūrio teritorija), esanti Karibų jūroje. Plotas − 196 km². Sala koralinės kilmės, aukštis iki 24 m. Nėra gėlo vandens telkinių. Didžiajame Kaimane gyvena endeminė žydroji iguana, retos papūgų, roplių rūšys. Auginami jūriniai vėžliai, kaimanai.

Didžiajame Kaimane gyvena dauguma salyno gyventojų. Pagrindinis miestas – Džordžtaunas. Verčiamasi turizmu, finansiniu tarpininkavimu.

2004 m. rugsėjo 11−12 d. salą labai nuniokojo uraganas Ivanas, sugriovęs apie 80 % pastatų.

Kaimanų salos